ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02660007205

ขอให้เร่งดำเนินการซ่อมแซมผนังกันดินทรุด บริเวณโครงการหมู่บ้านจัดสรรแกรนด์คาแนล ดอนเมือง ถนนเชิดวุฒากาศ แขวงสีกัน เขตดอนเมือง กรุงเทพมหานคร เนื่องจากเมื่อประมาณเดือนสิงหาคม 2564 พื้นที่ข้างเคียงชื่อ หมู่บ้านนิรติ ถมดินสูงห่างจากคลองของโครงการหมู่บ้านจัดสรรแกรนด์คาแนล ดอนเมือง ระยะประมาณ 50 เซนติเมตร หมู่บ้านนิรติผนังกันดินทรุดก่อน จากนั้นผนังกันดินของโครงการหมู่บ้านจัดสรรแกรนด์คาแนล ดอนเมืองที่เป็นแนวเขตติดกันทรุดตัวตามมาช เบื้องต้นผู้ร้องแจ้งออนไลน์ไปยังอัศวินคลายทุกข์และติดตามงานไปยังสำนักงานเขตดอนเมืองเป็นระยะๆ ครั้งที่ 1 ผู้ร้องได้รับแจ้งว่า ผู้คุมงานป่วยเป็นโรคติดเชื้อไวรัสโคโรนา 2019(COVID-19) ครั้งที่ 2 ผู้ร้องได้รับแจ้งว่า รอวัสดุเข้า ครั้งที่ 3 ผู้ร้องได้รับแจ้งว่า เปลี่ยนแบบรอการทำแบบ จากนั้นเมื่อประมาณกันยายน 2565 ฝนตกหนักมากในพื้นที่ตามที่ปรากฏเป็นข่าว น้ำไหลลงคลองโครงการหมู่บ้านจัดสรรแกรนด์คาแนลปัญหายิ่งมากขึ้น จนถึงปัจจุบันการดำเนินการซ่อมแซมก็ยังไม่แล้วเสร็จ ล่าสุดที่ได้ติดตามไปยังสำนักงานเขตดอนเมือง ผู้ร้องได้รับแจ้งว่าการดำเนินการแล้วเสร็จประมาณเดือนมีนาคม 2566 แต่ผู้ร้องมีความกังวลใจว่าจะไม่ทันตามกำหนด เพราะเมื่อสัญจรผ่านไม่พบเห็นการทำงานหรือการเดินเครื่องจักร จึงขอให้เร่งดำเนินการซ่อมแซมผนังกันดินทรุดให้แล้วเสร็จตามกำหนด และผู้ร้องขอให้ขุดลอกคลองและเก็บเศษซากวัสดุก่อสร้างออกจากคลองให้หมด เพราะทับถมในคลองทำให้ตื้นเขิน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata